《二郎神•忆富春旧游》
清代·彭孙遹

富春七里，水拖蓝、游鳞堪数。看来往云帆，浅深沙石，渺渺青溪来浦。

南北峰头登临远，望不尽、斜阳疏树。怅星子台空，桐君佩冷，旧游何处。

羁旅。又经几度，他乡寒暑。自芍药花残，樱桃梦醒，肠断锦鞋一赋。

谢客沧洲，潘郎绿鬓。心迹犹然朝暮。算只有、山中明月江上清风如故。

作者简介：彭孙遹（yù）（1631—1700）清初官员、词人，与王士祯齐名，时号“彭王”。字骏孙，号羡门，又号金粟山人，浙江海盐武原镇人。彭孙贻从弟，顺治十六年进士。康熙十八年举博学鸿词科第一，授编修。历吏部侍郎兼翰林掌院学士，为《明史》总裁。诗工整和谐，以五、七言律为长，近于唐代的刘长卿。词工小令，多香艳之作，有“吹气如兰彭十郎”之称。著有《南往集》、《延露词》。